BBC Hausa - News - 'Amurka ce babbar abokiyar gabar Pakistan'
'Amurka ce babbar abokiyar gabar Pakistan'
An sabunta: 11 ga Satumba, 2012 - An wallafa a 06:36 GMT
Likitan nan dan kasar Pakistan wanda ya taimakawa Amurka wajen gano maboyar Osama bin Laden ya shaida wa wani gidan talbijin na Amurka cewa Hukumar Leken Asirin Pakistan ta dauki Amurka a matsayin babbar abokiyar gabar ta.
A wata hira da ya yi a gidan yarin da ake tsare da shi a Peshawar, Dakta Shakil Afridi, ya shaida wa gidan talbijin na Fox News cewa jami'an Hukumar leken asirin Pakistan da suka tuhume shi sun ce ya taimakawa babbar abokiyar gabar Pakistan, wato Amurka wacce har ta fi kasar India a wajensu.
Dakta Afridi ya yi bayanin abin da ya kira mulkin kama-karya a kasar, inda ya ce wasu abokan zamansa a gidan yarin sun shaida masa cewa an ba su shawara kan su yi abubuwan da za su hana jami'an leken asirin Pakistan zuwa gidan yarin domin tuhumarsu.
A baya dai, an yi ka-ce-na-ce tsakanin Amurka da Pakistan game da yadda Amurkan ta shigo Pakistan yayin da ta kashe Osama Bin Laden ba tare da sanin mahukuntan Pakistan ba.
Amurka za ta janye tallafi zuwa Pakistan
25 Mayu, 2012
Amurka za ta sa kungiyar Haqqani cikin 'yan ta'adda